text: তাফসীরে উসমানী () হল শায়খুল হিন্দ মাহমুদুল হাসান (১৮৫১ - ১৯২০) ও শাব্বির আহমেদ উসমানি (১৮৮৬ - ১৯৪৯) কর্তৃক উর্দু ভাষায় লিখিত কুরআনের একটি নির্ভরযোগ্য ও প্রামাণ্য তাফসীর বা ব্যাখ্যা গ্রন্থ। শায়খুল হিন্দ মাহমুদুল হাসান ১ম মনজিল রচনার পর ইন্তেকাল করলে ওনার ছাত্র শাব্বির আহমেদ উসমানি বাকি ৬ মনজিল রচনা করেন। পরবর্তীতে এটি তাফসীরে উসমানী নামে প্রসিদ্ধি লাভ করে।
  
  ইতিহাস 
  শায়খুল হিন্দ মাহমুদুল হাসান উর্দু ভাষায় কুুুুুুরআনের একটি অনুবাদের কাজ শুরু করেন। অনুবাদ শেষ হওয়ার পর এর পাশে সংক্ষিপ্ত ব্যাখ্যা লিখে দিতে শুরু করেন। কুরআনের ৭ মনজিলের মধ্যে ১ মনজিল এভাবে লেখার পর তিনি ইন্তেকাল করেন। তার এই অসমাপ্ত কাজ সমাপ্ত করেন তাঁর প্রিয় ছাত্র শাব্বির আহমেদ উসমানি। বিস্তারিত তাফসির লিখার ইচ্ছা ছিল না কারো। কিন্তু এই সংক্ষিপ্ত ব্যাখ্যাগুলো একত্রিত করলে একটি বড় তাফসীর গ্রন্থের রূপ নেয়। পরবর্তীতে শাব্বির আহমেদ উসমানির নামানুসারে এটি তাফসীরে উসমানী নামে প্রসিদ্ধি লাভ করে।
  
  গঠন 
  মূল উর্দুতে গ্রন্থটি ৩ খন্ডে বিভক্ত :
  
   প্রথম খন্ড - ১ম পারা থেকে ১০ম পারা
   দ্বিতীয় খন্ড - ১১তম পারা থেকে ২০তম পারা
   তৃতীয় খন্ড - ২১তম পারা থেকে ৩০তম পারা
  
  প্রকাশনা 
  সৌদি সরকার উর্দু ভাষায় কুরআনের তাফসীর প্রচারের নিমিত্তে বাদশাহ ফাহাদ কুরআন প্রিন্টিং কমপ্লেক্স কর্তৃক এই তাফসীরটি ছাপিয়ে সারা বিশ্বে  বিনামূল্যে বিতরণ করে। বাংলাদেশ সরকার ২০০০ সালে ইসলামিক ফাউন্ডেশন বাংলাদেশ কর্তৃক এর বঙ্গানুবাদ প্রকাশ করে।
  
  মন্তব্য 
   আনোয়ার শাহ কাশ্মিরি বলেন‚ “শাব্বির আহমদ উসমানি সাহেব কুরআন হাকীমের তফসীর লিখে ইসলামী জগতের উপর বিরাট অনুগ্রহ করেছেন”
  
  আরে দেখুন 
   মাআরিফুল কুরআন
   বয়ানুল কুরআন
   তাওযীহুল কুরআন
  
  তথ্যসূত্র 
  
  বিষয়শ্রেণী:দেওবন্দি বই
  বিষয়শ্রেণী:ইসলাম বিষয়ক বই
  বিষয়শ্রেণী:সুন্নি তাফসীর
  বিষয়শ্রেণী:১৯৭০-এর বই
  বিষয়শ্রেণী:কুরআন অনুবাদ
  বিষয়শ্রেণী:শাব্বির আহমদ উসমানির বই
  বিষয়শ্রেণী:মাহমুদ হাসান দেওবন্দির বই
title: তাফসীরে উসমানী